In nomine sanctæ et individuæ Trinitatis. Noverint universi fideles, presentes scilicet atque futuri, quod ego Vuitbertus, reminiscens peccatorum meorum enormitatem, simulque pavescens venturum judicii diem, dono Deo et sanctis apostolis ejus Petro et Paulo, et ad locum Cluniacum, aliquid ex rebus meis quæ sunt sitæ in pago Matisconensi, in villa Tadriaco: hoc est curtilum unum cum mansione et vinea simul tenente, qui terminat a mane terra Sancti Petri, a medio die terra Sancti Vincencii, a sero et a cercio via publica. Infra istas terminationes, totum ad integrum trado atque transfundo, a die presenti, et in reliquo tempore et faciant supradicti loci habitatores de his rebus in omnibus quicquid facere voluerint. Si quis autem contra hanc donationis cartam venire voluerit, non valeat vindicare quod repetit, sed coactus potestate, auri libras III persolvat et inantea firma et stabilis permaneat, stipulatione subnixa. Actum Cabannis. S. Vuitberti, qui fieri et firmare rogavit. S. Drogoni. S. Hugonis. S. Richeri. S. Gunduldrici. S. Vualdoni. S. Dadoni. S. Adalberti. S. Giraldi. S. Evrardi. S. Vuichardi. S. Bernardi. S. Aldrici. Data mense decembrio, anno XXX Hlotharii regis. Rothardus, ad vicem cancellarii, recognovit.